En Ford med campingvogn røg lørdag af vejen på motorvej E45 i nordgående retning mellem frakørsel 15 Jyske Ås og 14 Flauenskjold. - Vi kender ikke årsagen til ulykken. Om det er grundet vind eller noget andet, det er vi endnu ikke klar over, siger vagtchef ved Nordjyllands Politi Thomas Ottesen. Ifølge vagtchefen er der tale om en soloulykke, hvor tre personer er kommet til skade. Alle tre er kørt mod hospitalet i Aalborg. Den ene af mændene, som er i 20'erne, er så slemt tilskadekommen, at personen er blevet kørt med politieskorte mod sygehuset. Trafikken blev påvirket en smule Omkring 11:45 var det kun det ene spor på motorvejen, som var i brug. - Tidspunktet taget i betragtning er det ikke noget, der giver de store problemer, men der er lidt langsom køkørsel, fortalte vagtchefen. En bilinspektør undersøgte ulykkestedet for at finde frem til, hvorfor bilen og campingvognen tiltede af vejen. Omkring 12:35 kunne bilisterne på motorvejen atter køre i begge spor.
Tre personer er hastet på sygehuset som følge af ulykken.